Constante

Constantele sunt obiecte din program care reţin valori şi care nu îşi schimbă conţinutul pe parcursul executării unui program. Cele mai simple exemple, sunt constantele literale, de exemplu 100. Pot fi folosite în construcţii de forma: a=100; C++ admite pentru constantele literale întregi, trei baze de numeraţie: 8,10 şi 16. Pentru a folosi o valoare in baza 8, aceasta trebuie precedată de 0, iar pentru a o folosi în baza 16, de grupul 0x. Iată un exemplu: b=0144; c=0x64; Desigur, pot fi utilizate şi constante reale. În acest caz putem utiliza două forme: scrierea comună, de exemplu 2.75, respectiv scrierea ştiinţifică, folosind simbolul e pentru puteri ale lui 10. Un astfel de exemplu este: 1.6e12. Semnificaţia este 1.6 înmulţit cu 10 la puterea a 12. Această formă de scriere este, evident, utilizată în cazul numerelor foarte mari.

În fine, a treia categore de constante literale o constituie caracterele sau şirurile de caractere. Primele dintre ele, sunt scrise între apostrofuri, iar şirurile între ghilimele. Spre exemplu: c=’a’; s=”text exemplificator”; Atenţie deci, pentru că a este un identificator ce desemnează o variabilă, iar ‘a’ este o constantă de tip caracter.

Un exemplu remarcabil de utilizare a acestui tip de constante este pentru a reda diferite caractere speciale, cum ar fi newline sau tab. În acest caz, literalele sunt precedate de caracterul \ (backslash). Iată o listă  a acestor constante şi a semnificaţiei lor: Un exemplu de utilizare a acestor constante ar putea fi:  cout<<’\n’; ceea ce ar produce, ca efect, trecerea pe o nouă linie.

În afara categoriilor enumerate, C++ mai admite trei alte constante literale: true, false şi nullptr. Evident, true şi false sunt folosite pentru expresii booleane, iar nullptr este utilizat pentru expresii cu pointeri. Iată un exemplu de construcţii cu aceste valori: bool t=true; bool f=false; int *adrn-nullptr; Chiar dacă cel mai frecvent folosim constante literale, uneori este necesar să le definim, în maniera specifică varibilelor. Sintaxa pentru definirea unei constante este: const tip_baza id_nume = valoare; Spre exemplu: const double pi=3.1415926 ;